Crosby, Stills, Nash (and Young)

thumb|Vasemmalta oikealle: Young, Crosby, Nash ja Stills (1970) Crosby, Stills and Nash on folk/rock-yhtye, jonka jäseniä ovat David Crosby, Stephen Stills ja Graham Nash. Neil Young on ollut ajoittain mukana, jolloin yhtyeen nimi on Crosby, Stills, Nash and Young. Yhtye sai suuren suosion 1960-luvun loppupuolella ja 1970-luvun alkupuolella mm. kappaleilla "Marrakesh Express", "Our House", "Helpless", "Ohio" ja "Teach Your Children".Bone, Martyn: Crosby, Stills, and Nash , St. James Encyclopedia of Popular Culture, Gale 2000. Vaatii HighBeam-tilauksen. Kokoonpanon jäsenistä Graham Nash on brittiläinen, Neil Young kanadalainen sekä David Crosby ja Stephen Stills yhdysvaltalaisia. ==Historia== Neil Young ja Stephen Stills olivat yhtyeessä Buffalo Springfield, joka hajosi vuonna 1968. Tämän jälkeen Stephen Stills kutsui uuteen yhtyeeseensä The Byrdsistä erotetun David Crosbyn ja The Holliesissa soittaneen Graham Nashin. Vuonna 1969 julkaistiin esikoisalbumi Crosby, Stills, and Nash, joka oli heti myyntimenestys. Neil Young tuli myöhemmin mukaan toiselle albumille Deja-Vu, joka on kaikkien neljän artistin urien eniten myyty levy. Deja-Vun jälkeen kaikki neljä yhtyeen jäsentä julkaisivat myös sooloalbumin, joista Stephen Stillsin debyytti oli menestynein, saavuttaen korkeimmillaan Billboard-listan kolmannen sijan. Neil Young keskittyi soolouraansa, vaikka on ollut tämän jälkeenkin mukana yhtyeen muutamalla albumilla. Youngin osallistumisen ajoittaisuuteen on vaikuttanut sekin, että hänen ja Stephen Stillsin yhteistyötä on Buffalo Springfieldin ajoista lähtien luonnehdittu myrskyisäksi. Yhtyeen kolmas levy CSN julkaistiin 1977. Sitä ennen he julkaisivat soololevyjen lisäksi musiikkia mm. Crosby & Nash ja Stills-Young Band kokoonpanoilla. Kolmikko esitteli tekemiään sävellyksiä George Harrisonille Crosbyn ja Stillsin vieraillessa Nashin viimeisessä Hollies-esiintymisessä Britanniassa mutta tämä ei kiinnittänyt yhtyettä The Beatlesin Apple- yhtiölle. Ennen Youngin liittymistä yhtye pyysi mukaan John B. Sebastiania ja Rick Jamesia, jotka kukin kieltäytyivät. Rick James esitteli heille basisti Greg Reevesin josta tulikin vakituinen ulkojäsen studioon ja esiintymisiin. Crosby, Stills and Nash esiintyi hyväntekeväisyyskonsertissa Live Aidissa vuonna 1985 esittäen kappaleet "Teach Your Children", "Suite: Judy Blue Eyes", "Southern Cross" sekä Neil Youngin kanssa tämän hitin "Only Love Can Break Your Heart". Young esitti myös yksin omia kappaleitaan konsertissa. Crosby, Stills & Nash on jatkanut aktiivista konsertointia näihin päiviin saakka, sekä Neil Youngin kanssa vuosina, 2000, 2002 sekä 2006. Viimeisin yhteisesiintyminen on vuoden 2013 Bridge School Benefit-konsertti Californiassa. ==Kokoonpano== ===Crosby, Stills and Nash=== *David Crosby - (akustinen) kitara, laulu *Stephen Stills - basso, kitarat, piano, laulu, urut, kosketinsoittimet *Graham Nash - kitarat, laulu, piano, urut, koskettimet ===Crosby, Stills, Nash and Young=== *David Crosby - kitara, laulu *Stephen Stills - basso, kitara, kosketinsoittimet, laulu *Graham Nash - kitara, kosketinsoittimet, laulu *Neil Young - kitara, huuliharppu, piano, kosketinsoittimet, laulu ==Tunnettuja kappaleita== * "Suite: Judy Blue Eyes" (albumilta Crosby, Stills, and Nash) * "Marrakesh Express" (albumilta Crosby, Stills, and Nash) * "Helplessly Hoping" (albumilta Crosby, Stills, and Nash) * "Wooden Ships" (albumilta Crosby, Stills, and Nash) * "Teach Your Children" (albumilta Déjà Vu) * "Woodstock" (albumilta Déjà Vu) * "Our House" (albumilta Déjà Vu) * "Ohio" (julkaistu singlenä sekä kokoelma-albumilla So Far) * "Just A Song Before I Go" (albumilta CSN) * "Southern Cross" (albumilta Daylight Again) * "Wasted on the Way" (albumilta Daylight Again) ==Diskografia== ===Crosby, Stills and Nash === *Crosby, Stills, and Nash, 1969 *CSN, 1977 *Replay, 1980 *Daylight Again, 1982 *Allies, 1983 *Live It Up, 1990 *CSN (box set), 1991 *After The Storm, 1994 *Carry On, 1998 *Greatest Hits, 2005 *Demos, 2009 *CSN 2012, 2012 ===Crosby, Stills, Nash and Young=== *Déjà Vu, 1970 *Four Way Street, 1971 *So Far, 1974 *American Dream, 1988 *Looking Forward, 1999 *Déjà Vu Live, 2008 *CSNY 1974, 2014 ===David Crosbyn sooloalbumit=== *If I Could Only Remember My Name, 1971 *Oh, Yes I Can, 1989 *Thousand Roads, 1993 *It's All Coming Back To Me Now, 1995 *King Biscuit Flower Hour, 1996 *Live, 2000 *Deja Vu (live), 2002 *Greatest Hits Live, 2003 *Croz, 2014 *Lighthouse, 2016 *Sky Trails, 2017 ===Stephen Stillsin sooloalbumit=== *Stephen Stills, 1970 *Stephen Stills 2, 1971 *Manassas, 1972 *Down The Road, 1973 *Stills Live, 1975 *Stills, 1975 *Still Stills: The Best of Stephen Stills, 1976 *Illegal Stills, 1976 *Thoroughfare Gap, 1978 *Right By You, 1984 *Stills Alone, 1991 *Turning Back The Pages, 2003 *Man Alive, 2005 ===Graham Nashin sooloalbumit=== *Songs for Beginners, 1971 *Wild Tales, 1973 *Earth & Sky, 1980 *Innocent Eyes, 1986 *Songs for Survivors, 2002 *This Path Tonight, 2016 ===Crosby & Nash=== *Graham Nash/David Crosby, 1972 *Wind on the Water, 1975 *Whistling Down the Wire, 1977 *Live, 1977 *Best of Crosby and Nash, 1978 *Another Stoney Evening, 1998 *Best of Crosby & Nash: The ABC Years, 2002 *Crosby & Nash, 2004 ===David Crosby CPR:n jäsenenä=== *CPR, 1998 *Live At Wiltern, 1999 *Just Like Gravity, 2001 ===Stills-Young Band=== *Long May You Run, 1976 ==Lähteet== ==Aiheesta muualla== *CSN&Y;:n virallinen kotisivu *CS&N;:n kotisivu Luokka:Yhdysvaltalaiset yhtyeet Luokka:1960-luvun rockyhtyeet ja -artistit Luokka:Hollywood Walk of Fame Luokka:Grammy-palkinnon saajat Luokka:Rock and Roll Hall of Fame Luokka:Folkyhtyeet